description: Инвеститорите записаха всички предложени акции на "Алтерко", с което компанията набира 2.18 млн. лв.

title: Втора IT компания набра успешно капитал през БФБ

maintext:
Умният часовник MyKi и интелигентната система за управление на дома She ще движат растежа на компанията.
© ЮЛИЯ ЛАЗАРОВА
Поръчките прехвърлили предложените акции.
Цената на емисията по време на предлагането е достигнала 1.45 лв. Това означава, че компанията ще набере 2.18 млн. лв. - 3 пъти над заложения минимум. В най-оптимистичния сценарий "Алтерко" можеше да набере малко над 3 млн. лв. Цена от 1.45 лв. е гарантирала записване на всички акции, коментира още Рабаджийски.
Остатъкът от капитала пък ще бъде инвестиран в развитие на бизнеса. Компанията иска да навлезе и в Латинска Америка, където все още няма голямо присъствие. През седмицата от "Алтерко" съобщиха, че за изнесли първи бройки от MyKi за Венецуела и Мексико, както и за Германия и Австрия.
Първичното публично предлагане (IPO) на "Алтерко" е приключило успешно. Всички 1.5 млн. предложени акции на втората технологична компания след "Сирма груп" на БФБ бяха записани от инвеститорите. От посредника по предлагането ИП "Карол" съобщиха, че търсенето дори е надвишило предлагането, като са били въведени поръчки за 2.5 млн. в 240 заявки. Вторичната търговия на борсата ще започне в края на ноември."Две трети от емисията беше записана предимно от физически лица, каквато беше и нашата цел. За пенсионните дружества, големите договорни фондове и чуждестранни инвеститори тя беше твърде малка като размер. Въпреки това сме щастливи, че сред акционерите имаме договорни фондове и инвестиционни посредници, които се довериха на емитента", коментира за "Капитал" главният изпълнителен директор на ИП "Карол" Ангел Рабаджийски.Увеличението на капитала на "Алтерко" ще бъде с малко над 16% до 15.68 млн. лв. Другите двама големи акционери в холдинга са още главният изпълнителен директор Димитър Димитров и Светлин Тодоров, които заедно притежават около 90% от капитала, като този дял ще се разводни с навлизането на новите акционери.Татяна Пунчева-Василева, ръководител анализи в "Елана трейдинг", обясни интереса на инвеститорите към емисията с набиращите популярност продукти на компанията. Те включват интелигентната система за управление на дома She и умният часовник MyKi. Според нея разпознаваемостта на устройствата на компанията, които вече са на пазара, и умението на мениджмънта да продава са една от причините инвеститорите да не се притеснят да влязат в компания с две физически лица мажоритарни собственици и ключови мениджъри.Парите "Алтерко" възнамерява да инвестира в развитието на своите продукти в сегмента "интернет на нещата". Те се произвеждат от "Алтерко роботикс", която е една от 11-те компании в холдинга, като ще е ключова за растежа на приходите на компанията.Към края на миналата година "интернет на нещата" все още заема минимална част в приходите на компанията. Това обаче се очаква да се промени до края на десетилетието. Прогнозата за приходите на компанията предвижда 80% ръст до края на 2020 г., като продажбите трябва да достигнат 52.06 млн. лв., а печалбата да нарасне шесткратно. Основната движеща сила за това пък се очаква да бъдат "интернет на нещата".Според Пунчева-Василева прогнозите на ръководството на "Алтерко" за растежа на приходите са оптимистични. Въпреки това те се основават на факта, че умните устройства на "Алтерко" имат потенциал при телекомите. За последните увеличаването на приходите от мобилни услуги е основна цел, а устройства като MyKi дават на операторите възможност за предоставяне на допълнителни услуги и повече приходи. "Алтерко" прогнозира, че една четвърт от постъпленията през 2020 г. ще идват от продажби в сегмента "интернет на нещата".За реализацията на прогнозите компанията разчита на сегашната си позиция на пазара. Основният ѝ бизнес е свързан с микроразплащанията и услугите към големите телекоми. Освен с българските оператори компанията също така има големи външни клиенти, като работи с T-Mobile, Vodafone и най-големия френски телеком Orange. Чрез тяхната мрежа пък Димитров вижда реализацията на MyKi, подобно на начина, по-който се продава в България, в търговската мрежи на местните оператори. Същото важи и за She, чиято инсталация може да бъде извършвана и от крайния клиент.


description: Отговорът едва ли може да е еднозначен, заключава доклад на Центъра за стратегически и международни проучвания във Вашингтон и Центъра за изследване на демокрацията в София

title: Големият въпрос: зависима ли е България от Русия

maintext:
© Sputnik
През 2009 г. група интелектуалци и политици от Централна и Източна Европа (сред които бивши президенти на Литва, Румъния и Словакия, външен министър на Унгария и Латвия и др.) пишат отворено писмо до американския президент Обама. Те опитват да предупредят администрацията на Обама, че Русия използва открити и прикрити средства на икономическа война, от енергийни блокади и политически мотивирани инвестиции до подкупи и медийни манипулации, за да се бори за интересите си. Така тя обаче опитва да по...

fasttext_language: bg


description: Златото поскъпва на фона на лоши данни за икономиката на САЩ

title: Банковите акции спомогнаха за ръст на европейските индекси

maintext:
Кариерен клуб: Финанси »
Нови обучения в календара на Капитал Business School, MDV Professional Education Записването за ново издание на Business Essentials вече е отворено, стартират и курсове за бизнес английски, както и за начинаещи финансисти, и управители на ресторанти и заведения
Стажове, стипендии, конкурси (24-30 октомври) Селекция от актуалните предложения за безплатни обучения, събития, стажове, конкурси и стипендии тази седмица
Стажове, стипендии, конкурси (17-23 октомври) Селекция от актуалните предложения за безплатни обучения, събития, стажове, конкурси и стипендии тази седмица
Стажове, стипендии, конкурси (10-16 октомври) Селекция от актуалните предложения за безплатни обучения, събития, стажове, конкурси и стипендии тази седмица


description: Това ще се случи, ако българската компания плати до 15 декември на руската "Атомстройекспорт" цялата сума на дълга от 601 млн. евро. Това е текстът...

title: Лихвите от 130 хил. евро на ден, които НЕK дължи заради "Белене", ще бъдат опростени

maintext: Това ще се случи, ако българската компания плати до 15 декември на руската "Атомстройекспорт" цялата сума на дълга от 601 млн. евро. Това е текстът на споразумението, подписано между двете компании днес (26 октомври), съобщиха от Министерство на енергетиката. Решението на арбитражния съд е било коригирано с 20.9 млн. евро заради искана от българската страна промяна поради неправилно начислени лихви. Общата сума, която ще бъде спестена, е 23.8 млн. евро. Ако България обаче плати до 25 декември, ще бъде опростена само 55% от лихвата.


description: Проблемите на южнокорейската компания с последния й модел смартфон, който беше пуснат на пазара преди по-малко от два месеца, може да й струват 17...

title: Samsung официално спира производството на Galaxy Note 7

maintext:
© Beawiharta
Проблемите на южнокорейската компания с последния й модел смартфон, който беше пуснат на пазара преди по-малко от два месеца, може да й струват 17 млрд. долара. Телефоните станаха известни с това, че се възпламеняват - проблем, който южнокорейската фирма смяташе за решен след подновяването на производствената линия. Нови информации за запалвания и на подменени телефони накараха Samsung да спре временно производството. Сега решението е за окончателно преустановяване.


description: Използвал ли е вечният кандидат-президент Жорж Ганчев "правото да бъде забравен" от Google като агент на ДС

title: Не ме гледай умно, Гугъле

maintext:
Илюстрация снимката е архивна
Увеличаване снимката е архивна
Автор: Юлия Лазарова Смаляванеа>
Затова Юруков прави предположение, че тъкмо той е поискал от Google да скрие миналото му на сътрудник.
Необичаен сюжет около предизборната кампания за президент разказа тази седмица в блога си активистът за отворени данни Боян Юруков. Преди около три седмици блогърът получава автоматичен мейл от Google, в който интернет компанията го уведомява, че някой е поискал при търсене на името му да бъде скрит един конкретен резултат - линк, който води към сайт, създаден от Юруков, с отворени данни за сътрудниците на Държавна сигурност. В него се съдържат имената на около 5000 агенти и сътрудници, осветени от Комисията по досиетата.Искането на Google е свързано с т.нар. механизъм "Правото да бъдеш забравен", който дава възможност на всеки гражданин на ЕС да поиска от компанията да не показва определени данни от биографията му при търсене. Опцията се предоставя например на жертви на престъпления. Тъй като компанията не дава информация кой е подал заявлението за заличаване, Юруков решава да направи собствена проверка.IT специалистът пише скрипт, който търси имената на сътрудниците на ДС в Google и проверява дали сайтът с отворените данни е сред резултатите. По този начин установява, че името на един от кандидат-президентите - Жорж Ганчев, не излиза в публикувания от него списък.Твърдението на блогъра се основава на косвени сведения - принципът на изключването, и той не разполага с преки доказателства, че точно Ганчев е подал това запитване или пък някой, близък до него. "Не мога и да имам, защото Google няма право да предоставя или потвърждава кой е подал заявлението", коментира Юруков пред "Капитал". "Няма обаче друго обяснение точно неговото име и производните му (ново/старо, две имена, три имена, само фамилия) да липсват. В анализа си съм проверил 1300 имена от 4600 уникални на сътрудници всички се намираха в търсачката. Върви проверка на останалите, но ще трябва още месец за тях", уточни той.Решението дали има основание да се свали дадено съдържание от търсачката се взима от Google. Компанията може да премахне един линк, но да остави друг. Така например името на Жорж Ганчев излиза в резултатите на google като агент на ДС в интернет страницата на Комисията по досиетата - той е бил сътрудник във Второ главно управление с псевдоним "Жорж".Google предоставят и формуляр за оспорване на тези сваляния. В него Боян Юруков е публикувал обяснението, че това са публични данни, уредени със закон в България и това е причината името на Ганчев да се намира там в качеството му на публична личност.Пред "Капитал" самият Жорж Ганчев отказа да коментира темата с думите: "Това е провокация, майната му! С простотии не искам да се занимавам."


description: Консорцум между компании от Търговище, Бургас и Австрия има много точки на техническата оферта, макар да предлага 2 млн. лв. повече от конкуренти

title: Най-скъпата оферта е избрана за разширение на улица в Бургас за 15 млн. лв.

maintext:
© Мария Съботинова
Бургаска поръчка за разширение на улица с нови две платна за почти 15 млн. лв. е спечелена от участника с най-висока цена. Причината е, че консорциум "Пътни строежи 2001 Бургас Крайезерна", който е от няколко бургаски фирми, е получил много висока техническа оценка и така дори и искайки 2 млн. лв. повече от останалите кандидати, е спечелил търга.Реконструкцията на улица "Крайезерна" в град Бургас по прогноза трябваше да струва 14.8 млн. лв. без ДДС, а договорът е сключен за около 14.6 млн. лв., тъй като това е ценовата оферта на консорциума. Проектът се финансира по европрограмата "Региони в растеж" 2014 - 2020 г.Останалите участници в състезанието са били "Трейс груп холд", "Торкрет", "Бургас Пътстрой", "Щрабаг" и "Автомагистрали - Черно море", сочат документи в регистъра на обществените поръчки.В обединението победител влизат бургаските фирми "Пътни строежи 2001", "Даскон", "Пътинженерингстрой-Т" от Търговище и "Битумина"Най-голяма компания в групата е "Пътинженерингстрой - Т" с оборот за миналата година от 77 млн. лв. Тя е собственост на "ИГ холдинг", чиито представители са Григор Иванов и Иван Иванов. През годините печелеше поръчки основно в Северна България. Според публикация в "Дневник" от 2010 г. преди края на мандата на тройната коалиция компания на Григор Иванов е направила спорна замяна с държавни имоти в София. Чрез фирмата си "Кага Бул" Иванов срещу 5 ателиета и 2 апартамента в "Манастирски ливади" е получил от държавата терен от 2.5 дка на столичния булевард "Черни връх", в близост до ресторант "Кошарите", и още четири сгради – бивши гаражи на Министерството на регионалното развитие и благоустройството. Интересна подробност е, че тогава фирмата "Кага Бул" е с адресна регистрация на "Леге 10", където се помещава и градският съвет на БСП. Друг член на съвета на директорите на "Пътинженерингстрой - Т" е бившият заместник-шеф на Областното пътно управление във Велико Търново инж. Радомир Хаджитанев.Според Търговския регистър едноличен собственик на капитала на "Даскон" е австрийската "Бауунтернемунг Ост холлдинг" с представител Стефан Стефанов. "Битумина" също е регистрирана в Австрия и е със седалище във Виена.В консорциума участва и бургаската "Пътни строежи 2001", която има оборот за миналата година от 1.6 млн. лв.Критериите за оценка са техническото предложение с тежест 40 точки, предложен срок за изпълнение и гаранционен срок с тежест по пет точки и предлагана цена с тежест 50 точки.Обединението победител е получило най-висока оценка сред кандидатите за своето техническо предложение и предложени срокове - 47 точки. "Автомагистрали - Черно Море" и "Трейс груп холд" са най-близо като оценка - съответно 38 и 38.5 точки, но всъщност дистанцията е огромна.Ценовите предложения варират силно. "Бургас Пътстрой" са предложили над два милиона по-малко от прогнозната стойност - 12.48 млн. лв. без ДДС. Цената на "Щрабаг" също е доста ниска - малко над 12.5 млн. лв. без ДДС. Победителите в търга са с най-високата цена, която е все пак 200 хил. лв. под прогнозната - близо 14.6 млн. лв. без ДДС.В настоящата поръчка влиза изграждането на самата улица "Крайезерна". В момента тя се състои от едно платно с две ленти, но след реконструкцията улицата ще бъде с две платна с по две ленти. Дължината на трасето е около 2.3 км. Освен това се планира изграждането на кръгово кръстовище при връзката с бул. "Тодор Александров", който излиза на пътя към Созопол. С тази реконструкция се цели да се облекчи движението в района и да се изведе транзитният поток по обходен маршрут.


description: Някои от тях остават завинаги непризнати за данъчни цели

title: Кои приходи (на фирмите) не се облагат с данък

maintext:
[Shutterstock]
Дивидентите, разпределени от български дружества или дружества от ЕС/ЕИП, се облагат при получаването им от физическите лица.
Отговорът на този въпрос се корени в Закона за корпоративното подоходно облагане. Това е основният нормативен акт на държавата, който е насочен към облаганe на печалбите на юридическите лица (ООД, ЕООД, АД, чуждестранни ЮЛ и др.) и неперсонифицираните дружества (съдружия, консорциуми, дружества по ЗЗД и др.).В него се регламентира формирането на данъчната основа, която законът нарича данъчен финансов резултат.Това е счетоводният финансов резултат, който е преобразуван с приходи и разходи, които законът не признава за данъчни цели в текущия данъчен период. Някои от тези приходи и разходи си остават завинаги непризнати за данъчни цели, а други се признават в бъдеще, след като бъдат изпълнени някои критерии.Приходи в резултат на разпределение на дивиденти от местни юридически лица и от чуждестранни лица, които са местни лица за данъчни цели на държава - членка на Европейския съюз, или на друга държава - страна по Споразумението за Европейското икономическо пространство. Идеята е да няма многофазно облагане на една и съща печалба, разпределена от едно дружество в друго, след като печалбата вече веднъж е била обложена в дружеството, където е била първоначално реализирана. Принципът е, че дивидентите, разпределени от български дружества или дружества от ЕС/ЕИП, се облагат при получаването им от физическите лица. Това облекчение обаче не важи за приходи от дивиденти, отчетени от българско дружество:- когато дивидентите са платими от чуждестранни дружества извън ЕС/ЕИП;- при дивиденти, разпределени от акционерни дружества със специална инвестиционна цел. Те не се облагат с корпоративен данък и затова няма условия за многофазно данъчно облагане;- или при скрито разпределение на печалбата. Под скрито разпределение на печалбата се разбират сумите, които са отчетени като разходи, несвързани с осъществяваната от данъчно задълженото лице дейност или превишаващи обичайните пазарни нива, начислени, изплатени или разпределени под каквато и да е форма в полза на акционерите, съдружниците или свързани с тях лица. Като това не важи за дивидентите;- от 2016 г. бе въведено още едно ограничение по отношение на отчитането на суми като приходи от дивиденти. Тези суми няма да бъдат освободени от облагане, независимо че се разпределят от дружество, което е от ЕС/ЕИП, ако това дружество е отчело счетоводно тези суми като признат разход и е намалило своя данъчен финансов резултат. В цитираните случаи приходите се включват в общата облагаема печалба, подлежаща на облагане с корпоративен данък.Например едно дружество не е удържало данък при източника при заплащането на предоставена техническа услуга от чуждестранна фирма, а вместо това е поело този данък за своя сметка и го е отчело като разход. Впоследствие получателят на дохода е възстановил данъка и дружеството е отчело приход в размер на възстановения данък. В този случай първоначално имаме непризнат за данъчни цели разход, а след това възстановената на юридическото лице сума е непризнат приход., както и върху невъзстановен в срок ДДС, начислени от държавните или общинските органи. Най-общо тук попадат случаите, в които данъчно задълженото лице получава със закъснение полагащите му се от органите на НАП, общинската данъчна администрация или други държавни институции вземания. Тогава те дължат лихва за закъснение на данъкоплатците, като така признатите приходи от лихви не се облагат с данък. Тук е валиден принципът на реципрочност, защото непризнати за данъчни цели са и разходите за лихви за забава на плащането на данъчните задължения.Пример за такова разпореждане е търговия с акции на фондовата борса в България или друга държава – членка на ЕС или ЕИП. Счетоводният финансов резултат се намалява с печалбата от разпореждането, определена като положителна разлика между продажната цена и документално доказаната цена на придобиване на тези финансови инструменти.В общи линии може да се каже, че непризнатите за данъчни цели приходи всъщност не са икономическа изгода, която е останала необложена. Това вече е станало преди получаването им или просто са вземане от държавен или общински орган. По отношение на необлагането на изгодите от разпореждане с финансови активи това е политика от страна на законодателя за стимулиране на сделките с финансови активи на регулираните пазари.


description: Германското правителство е оттеглило одобрението си, дадено по-рано на китайския инвестиционен фонд Fujian Grand Chip да купи местната компания,...

title: Германия спира сделката за производителя на чипове Aixtron

maintext: Германското правителство е оттеглило одобрението си, дадено по-рано на китайския инвестиционен фонд Fujian Grand Chip да купи местната компания, съобщава Reuters. Причина за промяна на решението е въпроси, свързани със сигурността. Сделката е за 670 млн. евро, като първоначално правителството я одобри през септември. В понеделник обаче от Aixtron обявиха, че министърът на икономиката Матияс Мачхниг е решил да откаже придобиването от страна на китайския инвестиционен фонд и да преразгледа детайлите по сделката.


description: БВП на страната за третото тримесечие нараства с 6,7% на годишна база, колкото очакваха и икономистите. Обема на индустриалното производство се...

title: Ръстът на Китай срещна прогнозите

maintext:
© Kim Kyung-Hoon
БВП на страната за третото тримесечие нараства с 6,7% на годишна база, колкото очакваха и икономистите. Обема на индустриалното производство се покачва с 6.1%, по-малко от прогнозираните 6.4%, но инвестициите във фиксиран капитал са нараснали с 8.2% на годишна база, оправдавайки очакванията.
Това успокои инвеститорите в Азия, след като миналата седмица данните за външната търговия на Китай показаха спад в износа на страната. Основният японски индекс Nikkei 225 се движи с повишение от 0.09%, а корейският Kospi остава почти непроменен. Китайският Shanghai Composite пък се покачва с 0.06%.
Юанът остава непроменен спрямо долара в края на азиатската сесия на курс от 6.7447 долара. Цената на фючърите на мед, която е силно зависима от ръста на Китай, нарасна с 0.10%.
Информацията е актуална към 08:30ч.


description: Разпределението на гласовете на първия тур ще е индикатор за бъдещата формула на управлението при предсрочни парламентарни избори

title: "Алфа Рисърч": Очаква се драматичен балотаж между Цачева и ген. Радев

maintext:
Цачева би имала минимална преднина от 1.3% пред Румен Радев, ако двамата се явят на втори тур. Състезанието с Каракачанов би спечелила по-лесно.
Бъдещият президент на България ще бъде излъчен на балотаж, като с голяма вероятност той ще се проведе между кандидата на ГЕРБ Цецка Цачева и на БСП - Румен Радев. Цачева започва с електорална преднина от около 8% пред Радев, но втори тур между двамата би бил драматичен, като разликата ще се стопи до около 1%. Това показва изследване на "Алфа Рисърч", проведено в периода 8-13 октомври сред 1025 пълнолетни граждани от цялата страна.


description: Отново се предвижда голям дефицит, а обяснението е съфинансирането на европроекти

title: Бюджет 2017: Рекордно високи разходи

maintext:
© НАДЕЖДА ЧИПЕВА
Още повече разходи на държавата и отказ от каквито и да било реформи. Това се чете от проекта на бюджет за следващата година, който беше публикуван в сряда от Министерството на финансите.Най-изненадващи са данните за планирания дефицит - той ще е 1.4% от БВП (1.33 млрд. лв.). Заради огромните излишъци към септември тази година очакванията на повечето анализатори бяха 2016 г. да е на малък минус, а още догодина държавните финанси да са балансирани, т.е. държавата да харчи толкова, колкото събира. Сметките на финансовото министерство обаче са по-различни – тази година салдото ще е нула, но след това бюджетът ще продължи да е на червено чак до 2019 г. В доклада към бюджет 2017 г. е посочено, че предизвикателствата пред по-бързото свиване на дефицита са две: разходите няма как да се свият толкова бързо, от друга страна, през следващите години България ще ускори усвояването на средствата от ЕС, т.е. ще са нужни пари за съфинансиране и за авансови плащания.Заради високото ниво на фискалния резерв тази година през следващата няма да се наложи да се излиза на външните пазари. В проектозакона за бюджета обаче е посочено, че максималният размер на новия държавен дълг ще е 1.2 млрд. лв., като средствата явно ще се набират чрез вътрешни емисии ДЦК.В сравнение с тази година приходите ще са с почти 2.4 млрд. лв. повече, а разходите – с почти 2 млрд. лв. Постъпленията от данъци и осигуровки се залагат с почти 8% повече, като една част от увеличението е заради завишената база – номиналният БВП спрямо тази година расте с близо 4%. Министерство на финансите очаква и допълнителни еднократни постъпления от концесията на летище София, както и от старта на тол-системата.Най-голям е ръстът на разходите за Националния фонд, т.е. тези, които са свързани с европроектите, като там увеличението е с 1.5 млрд. лв. Следват ги парите за отбрана, които са с около 700 млн. лв. повече. Допълнителни средства отиват за закупуване на нови изтребители и за закупуване на патрулни кораби.С почти половин милиард се увеличават социалните и здравните плащания, докато разходите за пенсии скачат с 250 млн. лв. При образованието допълнителните средства ще са 230 млн. лв.От проектобюджета се вижда още, че държавата отново няма да приватизира нищо, като заложените по това приходи са едва 13 млн. лв.Фискалният резерв към края на годината не трябва да пада под 4.5 млрд. лв., каквото е ограничението и в момента. В доклада към изпълнението на бюджета е записано още, че съотношението държавен дълг към прогнозния БВП се очаква да бъде около 25% към края на 2019 г.Парите за издръжка на администрацията също растат – с около 400 млн. лв. Капиталовите разходи, които тази година бяха забавени и не е ясно каква част от тях ще бъдат направени, за следващата са предвидени с около 120 млн. лв. повече.Най-голямо увеличение в разходите ще получат регионалното министерство (с 22% до 401 млн. лв.) и транспортът (с 20% до 271 млн. лв.), а образованието ги следва с ръст на средствата от малко над 9%. Като сума най-едро е увеличението при МВР - с над 100 млн. лв., като министерството е лидер при харчещите с бюджет от 1.23 млрд. лв. Парите се свиват само в земеделското министерство. За съдебната система също има голям скок - с почти 20% до 565 млн. лв.


description: Нарастват българските компании в сектора с анализ на данни

title: Анализирай това. И това. И това

maintext:
Този текст е част от специалното издание на "Капитал" Teхнологии за бизнеса. Всички текстове по темата може да откриете тук.
Netflix
България не изостава
Както по света, така и в България фирмите за анализ на данни се множат бързо. Според представители на сектора причината са добрите възможности за получаване на качествено образование в сферите на математиката, статистиката и програмирането в страната. Екипите на стартъпи като А4 Everyone смятат, че всички трябва да имат достъп до анализа на информация, включително и малките и средните предприятия. A4Everyone предлага на клиентите си обработка на данни, включваща и прогнози за бъдещи резултати, както и препоръки как най-добре да бъдат приложени новите знания.
Друга компания, която заслужава внимание, е Hyperscience , която разполага с офиси както в София, така и в Ню Йорк и досега е набрала инвестиции за над 10.8 млн. долара. Екипът й създава автоматизирана база данни, която е лесна за ползване и може да бъде разчетена от всеки.
ShopUp е друга българска компания, насочена изцяло към ритейла. Анализирането на данни за търговците спомага за дешифрирането на трафика от клиенти, които ползват смартфоните си, за да пазаруват. ShopUp вече работи с големи фирми като Mr. Bricolage и Debenhams, като компанията е печелила SAP Startup Challеnge и си партнира със SAP и Amazon.
Metrilo също е фокусирана върху търговията, като компанията твърди, че предлага решения, които елиминират нуждата от подробен анализ на данни за онлайн търговците чрез събиране на информация и дешифрирането ѝ в реално време. В Metrilo инвестират както местни, така и международни инвеститори.
Добрият и качествен анализ на данни е важна част от дейността на глобалните компании. България не е изключение от правилото, но остава въпросът нужен ли е наистина и за по-малките фирми или е по-скоро добавка към разработването на стратегии. Еднозначен отговор няма, но разрастващият се брой компании за анализ на данни показва, че търсене на услугата има и за момента няма изгледи това да се промени. Компании като българската Analytics 4 Everyone (A4E) дават дори на малките бизнеси възможност да се възползват от всички данни, които имат, но не разбират.Бизнесът с анализ на данни се разраства паралелно с облачните услуги. Концепцията за проучване на големи парчета информация е с нас от много години, но досега повечето организации не се възползваха от всички ресурси, които притежават. Сега те разбират, че ако успеят да уловят цялата информация, която се влива в бизнеса им, могат да анализират тези данни и да получат отговори на някои от въпросите си относно бизнес стратегията. Всъщност той се използва още от 50-те години на миналия век, но едва сега може да се каже, че сериозните предприемачи не позволяват на нито едно число да се изгуби от погледа им. Резултатът - нови стратегии и нови тенденции.Модерните тенденции в анализирането на данни са всичко да се случва бързо и ефективно. Ако преди години се налагаше на един бизнес да събира информация, да я анализира и след това да обмисля дълго време какво може да прави с нея, сега нещата се случват светкавично и решенията идват почти мигновено. Разбира се, малко бизнеси правят всичко сами, а нови фирми за анализ на данни се създават всеки ден. Целта е фирмите да дават на клиентите си нови възможности в това да бъдат гъвкави и конкурентоспособни.Фирмите за анализ на данни взимат информацията от своите клиенти, за да открият за тях нови възможности и да направят от неразбираемото разбираемо. Това води до по-интелигентни решения за бизнеса, по-ефективни операции, по-високи печалби и най-важното - по-доволни клиенти.Ако трябва да посочим трите най-важни посоки, в които анализирането на данни помага, те биха били редуциране на разходите, по-бърз метод за вземане на решенията и по-ясна насока на новите продукти. Трудно е да се каже кое от трите е най-важно, но все пак за голяма част от директорите най-важното нещо е да се сведат ненужните разходи до минимум. В това компаниите за анализ на данни могат да помогнат особено много, като дадат решения за по-ефективно използване на ресурсите и по-добри начини за управление на бизнеса. По-бързото вземане на решения дава на компаниите комфорт в това да са няколко крачки пред конкуренцията. Чрез бързото събиране и обработване на данни, комбинирани с възможността да се анализират и нови източници на информация, данните могат да бъдат анализирани на момента и веднага да се дадат решения, базирани на току-що наученото.Това, разбира се, води до по-добро разбиране на пазара и нуждите на клиентите. Съответно новите продукти и услуги, които компаниите ще предлагат, ще бъдат по-добре насочени спрямо търсеното от клиента. Много социологически проучвания сред бизнеса показват, че след анализирането на данни новите продукти на фирмите се приемат много по-добре от клиентите.Разбира се, че анализирането на големи количества данни е насочено предимно към бизнеса. Но кой бизнес? Нека вземем един по-конкретен пример като електронната търговия. Разбивките на информация могат да ви помогнат да разберете по-добре вашите клиенти. Кои са те? Колко често влизат в сайта ви? Кога? Какво преглеждат, преди да решат какво точно ще си купят? Всичките тези данни могат да бъдат моделирани така, че да подобрят търсенето не само на определени продукти, но и на целия магазин. Което би довело и до по-големи приходи. Анализирането на данни може да ви помогне и да вдигнете крайната ефективност спрямо клиентите, като вдигнете процента на хора, които влизат в онлайн магазина и си тръгват от него с пълна кошница.Като разчитате на собствената си история, можете по-лесно да прогнозирате бъдещето си и да го управлявате. Вашите финансови резултати, продажби, маркетинг, рекламна стратегия – всички те ще претърпят промени, ако знаете как да се възползвате от всичко около вас, което е вече там, но не знаете как да го разчетете. Всички тези вертикали могат да се окажат златни за вас и вашия бизнес, стига да знаете как оптимизирате своя онлайн магазин.Но нека погледнем и от нетрадиционната страна. Според много хора изкуството е чувство. Музиката е нещо, което докосва много хора, добрият филм е изграден на игра на емоции. Но само това ли е? Не. За сериала "Игра на карти", който е сред най-успешните продукции на, компанията използва анализ на данни, за да избере най-подходящия актьор и режисьор. И, изглежда, числата не бъркат. Големите холивудски студиа също използват анализ на данни, за да могат техните сценаристи да стигнат до истории с възможно най-голям потенциал за блокбъстъри.Когато стане дума за музика и анализ на данни, може би първото нещо, което идва на ума на ползващите стрийминг услуги, са препоръките на Spotify, Last.fm и други подобни приложения. Събирането на информация обаче има и други приложения в музиката – като например създаването на ремикси така, че те да бъдат възможно най-търсени в заведенията. Анализът в музиката достига дотам дори къде да започне и къде да свърши песента, къде тя да затихва, за да има най-силен ефект върху слушателя. И, разбира се, числата помагат на продуцентите да открият следващите големи звезди.Остава големият въпрос – нужен ли е анализът на данни на бизнеса или е удобна добавка, но не и нещо задължително. Точен отговор няма, но анализирането на данни безспорно разширява възможностите пред бизнесите, с които се заема.


description: Комисията за финансов надзор подписа мемурандум с браншовите организации в сектора. Подписалите са Асоциация на банките в България, Асоциация на...

title: Специален съвет ще създава стратегия за развитие на капиталовия пазар

maintext: Комисията за финансов надзор подписа мемурандум с браншовите организации в сектора. Подписалите са Асоциация на банките в България, Асоциация на българските застрахователи, Асоциация на директорите за връзки с инвеститорите, Асоциация на дружествата със специална инвестиционна цел, Асоциация на индустриалния капитал в България, Българска асоциация на дружествата за допълнително пенсионно осигуряване, Българска асоциация на лицензираните инвестиционни посредници, Българска асоциация на управляващите дружества, Българска стопанска камара, БФБ-София, КРИБ и Национална комисия за корпоративно управление (НККУ) - Сред основните му приоритети са:- изработване на цялостна стратегия и пътна карта за развитие на капиталовия пазар в средносрочен и дългосрочен план- повишаване на пазарната капитализация и обемите на търговия на регулиран пазар- усъвършенстване на нормативната уредба в областта на финансовите пазари-създаване на условия за финансиране на малкия и среден бизнес чрез капиталовия пазар- въвеждане за търговия на нови финансови инструменти на регулиран пазар- създаване на възможност за финансиране на публични предлагания на финансови инструменти чрез оперативни програми и средства от ЕС, и други.


description: Вицепрезидент и директор за Румъния в Enterprise Investors

title: Лекторите на "Сделки и инвеститори 2016": Сербан Роман

maintext:
Сербан Роман
© Капитал
Сербан Роман е част от екипа на Enterprise Investors от 2008 г., когато се присъединява в ролята на анализатор. От 2015 г. става директор на бизнеса на компанията за Румъния, а от тази година е и неин вицепрезидент, като отговаря за цялостната координация на дейността в страната и за развитието на сделките. Преди това е работил за одиторската E&Y, както и за подразделението за сливания и придобивания на италианската банка Unicredit. В момента е член на надзорните съвети на веригата магазини за играчки Noriel, търговската верига Profi Rom Food и производителя на строителни материали Macon Deva.Enterprise Investors е един от най-големите фондове за дялово инвестиране и рисков капитал в Централна и Източна Европа. От създаването му през 1990 г. дружеството е набрало над 2 млрд. евро, разпределени в осем фонда, които са инвестирали над от 1.7 млрд. евро в 137 компании от различни сектори и са продали участието си в 115 дружества с общи приходи от 2.5 млрд. евро.Сербан Роман ще бъде един от лекторите на организираната от "Капитал" годишна конференция "Сделки и инвестиции", която ще се проведе на 29 ноември в "София хотел Балкан". За 11-а поредна година събитието събира компании, консултанти, инвестиционни фондове, предприемачи и инвеститори, като създава платформа за срещи, дискусии, обмяна на смислен опит и начало на нови партньорства.Повече за програмата и лекторите можете да научите на capital.bg/conference


description: Клиенти в САЩ твърдят, че компанията за авточасти е била наясно с измамите

title: Съдебна заплаха надвисна и над Bosch заради скандала с Volkswagen

maintext:
Bosch са обвинявани заради своя софтуер, който са доставяли на Volkswagen, отговарящ за събирането на данни за скоростта, ускорението, въздушното налягане и волана
© В© Michaela Rehle / Reuters
Първоначално се смяташе, че Volkswagen са използвали специални черни кутии, скрити в системата на колите, които да позволяват на германския автопроизводител да избегне проверките за вредни емисии. Такива кутии обаче не съществуват, като модерните автомобили разчитат на сложни софтуерни системи, които контролират вредните емисии. От Volkswagen са модифицирали софтуера, който идва с компонентите на Bosch, и така са променяли резултатите за вредни емисии азотен оксид.
Bosch са обвинявани заради с
воя софтуер, който са доставяли на Volkswagen, отговарящ за събирането на данни за скоростта, ускорението, въздушното налягане и волана. Променянето на софтуерния код е позволило на Volkswagen да преправи резултатите от тестовете, така че те да се разминават с реалните на пътя. Според обвиненията Bosch са били напълно наясно с това какво се случва и всичко е било одобрено на най-високо ниво в компаниите. Доказателство за това са бележки от май 2014 г., когато е имало среща между Волкмар Денер и Мартин Винтеркорн – главните изпълнителни директори на компаниите по това време. На нея те са говорили за "акустичната функция", което според обвинението е кодова дума за софтуера.
Основната защита на Bosch в случая е, че подобни компоненти се ползват от почти всички производители на коли, които използват нейния продукт. В списъка са и BMW и Mercedes-Benz, които н
икога не са били замесвани в скандали с емисии. Ако заведените дела приключат успешно за собствениците на автомобили, това може да има тежки последствия за компанията, подобни на тези за Volkswagen – не само финансови, но и върху реномето на
Bosch .
Германската компания Bosch, която е един от предполагаемите участници в скандала с Volkswagen, е на път да попадне под ударите на съда, след като клиенти на автомобилната компания в САЩ заведоха дела, съобщава Financial Times. Засегнатите твърдят, че най-големият доставчик на авточасти, чийто софтуер е бил преправен заради измамата, е знаел за тази практика на Volkswagen. Досега от Bosch се опитваха да стоят далеч от общественото внимание, като компанията само веднъж направи коментар по темата. Сега обаче много собственици на автомобили Volkswagen, засегнати от скандала, търсят обезщетения от Bosch, под предлог че компанията е направила опит да прикрие измамата. Oт Bosch вече работят по въпроса и се надяват делата да бъдат прекратени.Малко след избухването на скандала от Bosch коментираха само следното: "Bosch доставя компонентите по желание и спецификации на производителите на коли. Как тези компоненти се ползват или модифицират по-късно в завършените автомобилни системи не е наша отговорност, а такава на производителя на коли". Това е и единственото изявление на германската компания по този повод.За Volkswagen ефектите от скандала ще се усещат още дълго време, като компанията дори не знае все още колко ще бъдат разходите й по разрешаване на проблемите, които досега възлизат на над 15 млрд. долара. Тук не се смятат загубите заради проблемите с имиджа, които ще преследват производителя в следващите години.


description: Конституционният съд се произнесе по искане срещу Закона за противообществените прояви на малолетни и непълнолетни

title: Временното настаняване в домове за деца нарушители може да се обжалва в съд

maintext:
© Цветелина Белутова
Прокурорските актове, с които се удължава до 15 дни престоят на малолетни и непълнолетни нарушители в лица в дом за временно настаняване, не са изключени от съдебен контрол. Също както актовете на МВР за 24-часовото първоначално настаняване, така и разрешенията на прокурора за удължаването на този срок до 15 дни могат да бъдат обжалвани пред административния съд. В този смисъл не може да се приеме тезата, че мярката за настаняване на деца нарушители в подобни домове е противоконституционна, защото препятства достъпа до съд.Това приема единодушно Конституционният съд в решение от днес, с което отхвърля като неоснователно искането на петчленен състав на Върховния административен съд (ВАС) за установяване на противоконституционност на чл. 37 от Закона за борба срещу противообществените прояви на малолетните и непълнолетните (един от най-старите закони в нашето законодателство, в сила от 1958 г.). Според петимата съдии от ВАС, подписали искането, текстът, който предвижда временно настаняване в дом от прокурора, е в противоречие с чл. 30, ал. 3 от Конституцията, тъй като липсва средство за обжалване на прокурорското разрешение.Искането цитира и решение от 2011 г. на Европейския съд по правата на човека (ЕСПЧ) по делото "А. и други срещу България", в което по повод на конкретен случай на прилагане на чл. 37 ЗБППМН се приема, че българската държава е нарушила чл. 5§4 от Европейската конвенция за правата на човека (всеки арестуван или лишен от свобода има право да обжалва законността на задържането си пред съда, който трябва да се произнесе в кратък срок).Според КС обаче решението на ЕСПЧ посочва дефекти на приложението на закона по конкретен случай, но това не означава, че самият закон ограничава съдебния контрол върху тези актове на прокурора. При издаването на разрешение за удължаване на престоя на малолетни и непълнолетни в дом за временно настаняване прокурорът действа като административен орган. По тази причина, и без да е посочено изрично в закона, неговият акт подлежи на обжалване пред административните съдилища от родители, настойници, попечители и всички други лица, които защитават правата и законните интереси на детето, настанено в такъв дом, както и от самото дете, ако то е достигнало непълнолетие. Оспорването на прокурорското разрешение обуславя спиране на изпълнението, а предварителното изпълнение е под контрола на съда.Гаранциите на правото на свобода и лична неприкосновеност по чл. 30 от Конституцията, се състоят в изискването всяко ограничение на това право да е изрично уредено в закон, да се налага само в името на конституционно признати блага, да е съразмерно на преследваната цел и - не на последно място - да е осигурен достъп до ефективен съдебен контрол върху прилагането му, сочи КС. Съдът приема, че случая е налице "адекватна законова основа за провеждане на справедлив, публичен и състезателен съдебен процес между равнопоставени страни".По същество решението е признание, че до момента трайната съдебна практика по въпроса е изцяло неправилна. Същевеременно по делата пред ЕСПЧ от държавата се иска да докаже и на практика съществуването на ефективно средство за защита на основни права, т.е. в случая да посочи конкертни съдебни решения.Интересното е, че по това дело становища в подкрепа на искането са дали министърът на правосъдието, главният прокурор, Съюзът на юристите в България, Българският хелзинкски комитет и Фондацията "Български адвокати за правата на човека", които намират, че искането е основателно и че законовата процедура за настаняване в дом за временно настаняване на малолетни и непълнолетни засяга конституционното право на лична свобода и неприкосновеност, а липсата на изрично предвиден достъп до съдебен контрол я лишава от необходимите гаранции срещу произвол.А в становище на проф. д-р Цветан Сивков до КС пък се развива съвсем противоположна трета теза – че според Конституцията прокурорът е орган на съдебната власт и "фактът, че контролът не излиза от подсистемата на прокуратурата, не опорочава сам по себе си процедурата и не следва да се разглежда като форма на ограничаване на конституционно установените права и свободи на гражданите". Подобно становище влиза в рязко противоречие с трайната практика на ЕСПЧ, според която инстанционният контрол в рамките на прокуратурата по никакъв начин не може да се приравнява на ефективния съдебен контрол като гаранция за защита на основни права.


description: Мобилното устройство на mBrainTrain ще може да променя емоциите, като следи мозъчните вълни

title: Сръбски екип прави "слушалки за щастие"

maintext:
Интегрираният прототип се очаква да е готов до края на тази година, а до края на следващата да бъде завършен и крайният продукт, каза съоснователят на компанията Иван Глигорийевич
© ЮЛИЯ ЛАЗАРОВА
Представете си устройство, което може да ви направи по-щастливи или по-продуктивни. Например умна слушалка, която е свързана с мобилния ви телефон и разпознава каква музика би ви накарала да се чувствате по-добре. Върху такава идея в момента работи сръбският екип на mBrainTrain, който през миналата година получи финансиране от инвестиционния фонд Eleven. От компанията твърдят, че подобно устройство може да има много приложения, включително за натрупване на богата база данни, която да се използва...


description: В средата на идния месец двете тръби под Дунав ще са напълно работещи, съобщи строителят

title: Газовата връзка между България и Румъния ще е готова през ноември

maintext:
Надеждите на министъра на енергетиката Теменужка Петкова за завършване на газопровода до края на 2016 г. ще се изпълнят.
© Цветелина Белутова
над 15 км на българска територия, около 7 км - на румънска, и 2 км подводен преход през реката.
с изграждането на компресорна станция на територията на северната ни съседка, за която вече има осигурено европейско финансиране. Съоръжението се очаква да е готово през 2019 г. и е необходимо, за да може да се преодолее различното налягане в газовите системи на двете страни, което засега е пречка за вноса на природен газ към страната ни.
С
България ще може да получава до 1.5 млрд. куб. метра природен газ годишно.
За целта трябва да се проведе търг за капацитети, на които потенциални търговци могат да резервират определени количества за пренос.
Газовата връзка между България и Румъния под река Дунав ще бъде завършена през следващия месец. Това са потвърдили от австрийската компания Habau, която изгражда последната част от проекта, цитирани от SeeNews. "Успешно инсталирахме първата тръба и очакваме до средата на ноември и двете газови тръби под Дунав да са напълно работещи", коментира Карл Лейденфрост, управляващ директор на Habau за Румъния. Той говори на четвъртата годишна конференция за гориво и газ в Черно море, която се състоя в София.През април "Булгартрансгаз" обяви, че е подписала договор с Habau PPS Pipeline Systems за изграждането на проблемната 2.1-километрова подводна секция за газовата връзка с Румъния. Месец по-късно от "Булгартрансгаз" обявиха, че заедно с румънската Transgaz са подписали договор с консорциум, състоящ се от австрийската Habau и румънската Inspet, за изграждането на втора газова тръба между двете държави, която също да минава под река Дунав. Втората връзка трябва да свързва румънското село Комаска със село Мартен. Максималният капацитет на газопровода ще бъде 1.5 млрд. кубични метра газ на година, което е приблизително половината от потреблението на България, което се очаква да достигне 4.6 млрд. куб. метра годишно до 2023 г.Именно 2-километровата отсечка под реката е техническата причина, която бави пускането на проекта с почти три години - предишните изпълнители не успяха да преодолеят трасето. Преди две години се оттегли избраният румънски консорциум, а миналата година българската "Станилов" се отказа от договора, тъй като не можа да се разбере с германския си подизпълнител.Газопроводът между България и Румъния ще бъде дълъг общо 25 километра, от коитоОбщата цена е около 24 милиона евро. От тях 13.3 млн. евро идват като финансиране от европейските фондове. България внася 90% от природния си газ през Русия чрез газопровода, преминаващ през Украйна, Молдова и Румъния. В опит да диверсифицира газовите си източници през последните години държавата отдели средства за изграждането на газови интерконектори с други съседни държави.В момента по бъдещата интерконекторна връзка ще може да се доставя газ само в посока Румъния. Това ще се променилед изграждането на компресорна станция


description: Компанията на Кирил Домусчиев отправи ново търгово предложение към малките акционери

title: "Хювефарма" прави трети опит да изкупи изцяло "Биовет"

maintext:
Към средата на годината средствата на "Биовет", от които може да бъде разпределен дивидент, надскачат 100 млн. лв.
© ЦВЕТЕЛИНА НИКОЛАЕВА
Братята Кирил и Георги Домусчиеви правят трети опит за изкупуване на дела на дребните акционери в "Биовет". Чрез компанията си "Хювефарма" и свързаната "Опортюнити 2009
" той контролира 90.01% от капитала на производителя на медикаменти и фуражи. Офертата за останалите акции е 15.03 лв. за брой, или общо 10.2 млн. лв. Цената ще бъде заплатена със собствени средства от "Хювефарма", става ясно от предложението на компанията.
Комисията за финансов надзор (КФН) на два пъти спря опитите за консолидиране на собствеността. Регулаторът забрани публикуването на предложение първо на цена от 13.30 лв. (10.8% премия) и окончателно на 14.40
лв. (1.38% премия). Усилията на Домусчиев доведоха и до засилена търговия по позицията, която покачи цената на акциите до 16 лв. Различното при новата оферта идва от факта, че за първи път предложената цена е по-ниска от пазарната. Последната обаче все пак беше движена от надеждите за ново по-скъпо търгово.
Това не остава незабелязано от инвеститорите, като от началото на годината акциите са поскъпнали с 40%, като голяма роля за това имаше и интересът на Домусчиеви за изкупуване на миноритарните акции. Ръстът на крайния финансов резултат задържа съотношението цена/печалба (P/E) под 6, а ако печалбата расте със същите темпове и през третото тримесечие, тя може да понижи допълнително показателя. За сравнение - P/E, при който се търгува основният индекс Sofix, е близо 10. Съотношението се използва, за да се прецени колко е подценена или надценена една компания и колкото по-нисък е покaзателят, толкова по-голям се счита потенциалът за инвестиции в нея, разбира се, при анализа и на други показатели.
Освен това "Биовет" има 9.5 млн. неразпределена печалба, както и 90.9 млн. в перо "други резерви", от които може да бъде раздаден дивидент в бъдеще, който да отива само в компании на мажоритарния собственик. Това пък може да се приеме и за гарант за ликвидност по отношение на задълженията на "Хювефарма" към заемите й от чужди банки.
Все още недоволни
"Позицията ни не се е променила. Смятаме, че и за КФН стана ясно, че търговият предложител се опитва да обоснове цената на търговото предложение със занижени прогнози за развитието на "Биовет", коментира Ивайло Томов, главен изпълнителен директор на ИП "София интернешънъл секюритис", за "Капитал". Инвестиционният посредник писа писмо до КФН относно първото предложение, в което изрази недоволството си и аргументи срещу цената.
Акционерите ще могат да приемат предложението в 28-дневен срок след публикуването му, ако то бъде разрешено от КФН.
Приходите на "Биовет" към средата на годината достигнаха 117 млн. лв., нараствайки с близо четвърт спрямо същия период на 2015 г. Два и половина пъти се покачи печалбата, нараствайки до 10.45 млн. лв. към края на периода."Биовет" е заложен по два такива кредита с обща стойност от 421 млн. евро. С тях Домусчиеви изкупиха дела на Rohatyn Group в "Хювефарма" и придобиха активи от конкурентна компания. Тогава една акция на "Биовет" беше оценена на 19.36 лв. от независим оценител при структурирането на кредитирането. Именно и тази цена е повод за недоволство от малки акционери."Прогнозите (на предложителя) са занижени както спрямо оценката от 19.36 на акция, представена на ОСА пред акционерите в средата на годината, така и спрямо последващите финансови отчети на дружеството. КФН вече реагира и защити интересите на миноритарните акционери, разбира се, че се надяваме и занапред да продължи да действа така", коментира още Томов.


description: За ÄLVSBYN дизайнерите му Маркус Арвонен и Дейвид Вал казват: "Искахме да създадем впечатляваща форма с широк обем, използвайки много...

title: Великолепната тройка

maintext:
Публикацията е част от платеното съдържание в Капитал Light.
За ÄLVSBYN дизайнерите му Маркус Арвонен и Дейвид Вал казват: "Искахме да създадем впечатляваща форма с широк обем, използвайки много детайли. Ето защо използвахме светодиоди. Те се манипулират лесно и създават интересни светлинни ефекти, наподобяващи траекторията на светулки."ÄLVSBYN е блестящ пример за демократичния дизайн на ИКЕА. Голям, красив и с майсторска изработка полилей, с много пленяващи окото детайли и сериозно отношение към дизайн, функция и цена.Насочена, разсеяна или и двете - светлината може да се регулира, за да отговори на настроението и момента ти.В случая с полилея IKEA PS, дело на Дейвид Вал, вдъхновението за продукта идва от личните интереси на дизайнера. Дейвид винаги е бил запален по научната фантастика и видео игрите. Неговата страст успява да запали и интереса към продукта у милиони хора по цял свят."Идеята за този полилей беше да дадем на хората възможност ръчно да регулират светлината, променяйки формата на самата лампа. В затворено положение тя прилича на огнена топка, през която се процеждат лъчи. Когато дръпнеш въжето, панелите се отварят и освобождават повече светлина, която създава декоративни ефекти по стената и тавана. Полилеят определено изпъква визуално, но всъщност е доста компактен – идеален е за малки стаи", споделя авторът.IKEA PS е носител на специална награда през 2015 година в най-важния конкурс за продуктов дизайн, Red Dot. Отличéн е от журито за продукт с добър замисъл и отлично производствено решение.Концепцията за настолната лампа LAMPAN е родена в бар, където двамата й създатели, Карл Ойерстам и Магнус Елебак, се срещат, за да обсъдят как да създадат лампа с впечатляващ дизайн на невъзможно ниска цена. Идеята си надраскват буквално върху салфетка."Беше голямо предизвикателство да дадем своя принос в създаването на най-евтината настолна лампа в света. Първо анализирахме етапите от процеса: логистика, опаковка, сглобяване, компоненти, материал и решихме да се отървем от всичко излишно, дори от кутията. Затова адаптирахме размера на основата към размера на абажура. Така постигнахме компактно решение, опаковано с фолио и дръжка.LAMPAN е един от най-добрите продукти, които съм създал и все още е, 15 години по-късно," казва Карл. "Има хора, които я използват като основа за лично творчество. Има, например, полилей, направен от 100 лампи LAMPAN. Това много ме радва."


description: Няколко примера как интернет на нещата вече променя бизнес модели и какво означава това за икономиката на бъдещето

title: За умните неща и бизнеса

maintext:
[Shutterstock]
Няколко български компании вече са се заели с изграждането на инфраструктура и устройства, които да бъдат почва за развитието на IoT модели.
Интернет на нещата е концепция за свят, в който все повече и повече предмети са свързани помежду си. Технологията се основава на сензори, монитори и мрежи за бърз и надежден мобилен интернет, които да осъществят комуникацията между отделните обекти.
"Интернет на нещата ще остави огромен отпечатък върху икономиката, каквато я познаваме, трансформирайки корпорации в дигитален бизнес и създавайки изцяло нови бизнес модели, повишавайки ефективността и генерирайки нови канали за приходи", коментира Джим Тули, вицепрезидент и анализатор на Gartner. Той обаче предупреждава също, че за много компании процесът може да се окаже болезнен.
Германският концерн Software AG, който има голямо развойно звено в София, пък разработва софтуер за свързване на различни устройства помежду им.
Потенциалните ползи от наличието на технологията LoRaWAN са много - от приложения за умно земеделие, през дигитална медицина и автоматизиране на сгради до интелигентно управление на градската среда. В общи линии става въпрос за мрежа, която се използва за свързване на всякакъв тип сензори - било то в почвата, по паркинги, на уличното осветление или интегрирани в безжични устройства, с облачни платформи и решения като Watson на IBM или Microsoft Azure.
Начините, по които IoT може да влезе в полза на бизнеса, са различни и варират най-вече според индустрията. Проучване, проведено от Gartner миналата година сред мениджъри в различни сектори, сочи, че производството и търговията на дребно са два сектора с особено високи очаквания за IoT.
Развитието на IoT концепциите добавя изцяло ново измерение на въпроса с преноса и сигурността на данните. Когато интернет на нещата стане пълнокръвна част от ежедневието и бизнеса, терабайти информация ще потекат в мрежите и към изнесените центрове за съхранение на данни.
След не повече от пет години може би помпата за течен сапун у дома ви ще бъде свързана директно с онлайн магазина и сама ще си поръчва консумативите. Поне така твърдят проповедниците на бързо настъпващата повсеместна свързаност във всички сфери от живота ни."Понятието интернет на нещата (The Internet of Things - IoT) е следващата голяма работа." Няма как да не сте чули нещо подобно многократно през последните години както от технологичните, така и от бизнес средите. И данните в подкрепа на подобно твърдение са немалко - Gartner прогнозира 25 млрд. свързани устройства до 2020 г. и около 2 трлн. долара добавена стойност за икономиките в световен мащаб.Според смелите представи и обещания на визионерите в технологичния сектор след няколко години ще можете да свържете почти всичко, за което се сетите. Като започнем от дребни удобства в дома - например климатикът ви да знае кога се прибирате, за да ви осигури предпочитаната температура, при това без да ви задава излишни въпроси (каквито устройства разработва например българската компания "Мелиса клаймът"). По същия начин сензори могат да следят трафика в града и да известяват своевременно автомобила ви за възможните задръствания или свободни паркоместа. В недалечен момент ще можете да платите сметката си в магазина чрез умната си гривна, която има запаметени данните на всичките ви карти, но позволява плащане само ако разпознае вашия пулс (MasterCard и техни партньори вече предлагат подобни услуги на пазара в САЩ). Крайната цел на всичко това е автоматизиране и оптимизиране на процесите.В ежедневното проявлението на IoT може да се намери в улеснението и спестяването на време. В бизнеса на свързаността се пада задачата да автоматизира процесите с цел съкращаване на разходи, като последното може да означава и на такива за персонал.И ако всичко ви звучи като нещо от далечното бъдеще, грешите. Темпото, с което се развиват тези технологии, непрекъснато се ускорява. Голяма част от платформите за напълно свързан свят вече съществуват. Примери за прилагането им и във физическия свят са всички изброени по-горе вече съществуващи решения.В момента IoT технологиите - както и бизнес моделите, в които присъства концепцията, са в процес на съзряване. Въпреки ранния си етап на развитие обаче вече имаме и примери за съществуващи или планирани имплементации в различни индустрии. Дори в България. При това както на мрежово, така и на хардуерно и софтуерно ниво.Няколко български компании вече са се заели с изграждането на инфраструктура и устройства, които да бъдат почва за развитието на IoT модели. През септември регистрираната в Испания, но с изцяло български екип 6lowpan.io пусна в София своеобразна мрежа за пренос на данни, целяща да свърже устройства и сензори от всякакъв тип във и около града."Алтерко роботикс" си извоюва награда за иновации заради своето реле Shelly S2W-1.0, което прави възможно следенето и оптимизацията на потреблението на електроенергия.В средата на септември в София от компанията 6lowpan.io беше стартирана пилотна мрежа, която обединява два IoT протокола и помага за реалното свързване на различни устройства, като така приближи столицата една стъпка по-близо до понятието умен град.Ако сте чували за всевъзможни приложения за интернет на нещата в области като медицина, градоустройство, производство или земеделие, вероятно в общия случай е било в контекста на 5G мрежите. След около пет до десет години те би трябвало да донесат със себе си изключително бърза и устойчива връзка. Технологията LoRaWAN е алтернатива на 5G мрежата, но за разлика от свръхбързите мрежи на телекомите е бавна. Идеята й е да бъде използвана само за свързване на сензори и приложения и през нея да преминават малки обеми данни.Системите могат да бъдат много полезни и в дигиталната медицина. "В България има много възрастни хора, които живеят сами, често се притесняват за здравето си, викат Бърза помощ, понякога без нужда. С LoRaWAN безжично устройство (но не с Вluetooth, тъй като изисква и смартфон) данните автоматично се качват в медицинска платформа и така може да се следи състоянието и му се напомня кога какво трябва да направи", обяснява Илиян Стоянов, основател на 6lowpan.io.LoRaWAN може да допринесе много и за по-интелигентното управление на града. В момента екипът на 6lowpan.io обмисля как да изгради тестова система за замерване на шумово замърсяване, която да се използва във времето, когато няма инспектори - след 18 ч. например.Според Стоянов наличието на технологията в града неминуемо ще спомогне за зараждането на редица стартиращи бизнеси с простички решения, за които никой не се е сетил до този момент,Неотдавна българската технологична компания "Алтерко роботикс" представи новата си разработка - двуканалнo Wi-Fi реле Shelly S2W-1.0. "Като всяко реле Shelly, и Shelly S2W-1.0 прави интернет и електричеството съвместими – обясни Димитър Димитров, изпълнителен директор на "Алтерко роботикс". "То може да управлява две електрически вериги едновременно или двупосочен електромотор и в този смисъл е особено подходящо за промишлеността. Освен това благодарение на S2W-1.0 потребителят може да следи електропотреблението в дома, офиса, производството си и съответно да го оптимизира."Shelly S2W-1.0 представлява превключвател за две електрически вериги с изключително малки за своите възможности размери (42 x 37 x 20 мм). Релето може да бъде монтирано в стени, конзолни кутии или уреди. Вътре има вградени Wi-Fi модул, уеб сървър и уеб страница, които позволяват релето да се управлява от смартфон, таблет или компютър с достъп до същата Wi-Fi мрежа, или до интернет, ако са направени съответните настройки. Това прави устройството универсално и достъпно решение за интеграция в съществуващи системи. Релето отчита и текущото потребление на ток във веригите, към които е монтирано. То не се нуждае от допълнително окабеляване за своето захранване или за управлението си и може да управлява осветление, контакти, битови уреди, завеси, ролетни щори, или накратко - всичко, захранвано с електричество.Още един пример за интересна IoT технология, която води началото си от България, е разработваният от германската компания Software AG софтуер за аутомотив индустрията и застрахователния сектор.Софийското развойно звено, ръководено от Йоханес Фийгенер, прави система, която през сензори събира различни данни за състоянието на автомобила, честотата на ползването, както и характеристиките на шофиране. Анализираните данни по-късно могат да бъдат представени на застрахователни компании, за да се персонализират опциите за полица на даден автомобил. "С нашия продукт може да се следи например, ако шофьорът по принцип има агресивно поведение на пътя, което се отразява и на цената на застраховката му", обяснява Фийгенер.Едно от ключовите понятия, що се отнася до бъдещето на производството, е "Индустрия 4.0" - ерата, в която почти всяка стъпка в производството е автоматизирана благодарение на свързаността на отделните машини или роботи, участващи в процеса. Технологиите вече се използват в автомобилостроенето - например в заводите на BMW, където колите се сглобяват от комуникиращи помежду си производствени роботи.Software AG разработва решения и за производството, особено такова, в което са интегрирани много машини и работният цикъл е неравномерен. "Оптимизираме процеса, като чрез сензори следим и анализираме кога едно съоръжение не е необходимо да бъде изключвано или как да бъдат пренаредени операциите, за да се спести от консумацията на енергия например", обяснява Фийгенер. Технологията, за която той говори, се използва успешно в химически предприятия например.В минното дело някои компании също използват свързаността, за да оптимизират транспорта си. Това става чрез автономни товарни коли, които могат да работят денонощно, имат по-ниски разходи и увеличават производствения капацитет.Един пример от световната ритейл сцена пък е имплементирането на RFID сензори в датчиците върху продукти против кражби, чрез които се следят и наличните количества от дадени артикули. Не на последно място така се пестят време и разходи за персонал, коментират от Gartner.Включването на IoT и във вертикалните индустрии ще направи революция в традиционния начин на производство, а тези промени ще доведат и до големи възможности за доставчиците, коментират още от Gartner.И тъй като свързаността предполага и огромен поток от разнородни данни в световните мрежи, няма как да се пренебрегне въпросът със сигурността. Опазването на тези данни е крайъгълен камък за развитието на IoT. Въпреки това традиционните технологии все още не могат да гарантират сигурността, от която големите предприятия и корпорации се нуждаят, казват от Gartner.Ето защо бизнес и технологичните лидери ще трябва да преосмислят традиционните подходи за киберсигурността и управлението на достъпа в среда с участието на огромен брой свързани устройства. Нужни са нови правила, когато устройствата и услугите са толкова разнообразни и в толкова много различни форми извън обхвата на всяка организация, предупреждават анализатори.


description: Компанията разширява влиянието си в хотелиерския бизнес, а за дела е платила 6.25 млрд. долара. Изкупени са част от акциите на на Blackstone, като за...

title: Китайската NHA Group купува 25% дял в Hilton

maintext: Компанията разширява влиянието си в хотелиерския бизнес, а за дела е платила 6.25 млрд. долара. Изкупени са част от акциите на на Blackstone, като за всяка е платена цена с близо 15 процента над пазарната. Така делът на Blackstone в Hilton се понижава до 21 процента. По-рано през годината Hilton обяви планове да отдели от Hilton Grand Vacations трето звено, което да се нарича Park Hotels & Resorts. От HNA обявиха плановете си да купят по 25 процента от всяка от веригите.


description: Докато намери "своето", Иво скача на различни нива, плува в различни води и прави крачки с различни дължини. Не бърза, но се оглежда и попива опит от...

title: Stay True People: Иво Чалъков

maintext:
Видео
Докато намери "своето", Иво скача на различни нива, плува в различни води и прави крачки с различни дължини. Не бърза, но се оглежда и попива опит от хората, до които работата го нарежда. Сред всички тях се открояват двама генерални и един програмен директор на телевизия, но докато застане рамо до рамо с тях, Иво стои първо зад бара на медията, която споменатите високопоставени управляват.Пътят нагоре по етажите обаче не е онова, което той търси. "Исках ресторант, не ми се правеше заведение, не ми се правеше бар, нито бърза закуска." И това е идея, която зрее в него с години. Докато един ден не става реалност.Иво завършва Немската гимназия, от която има много хубави спомени и където повечето ученици са "състезатели, които искат и знаят как да постигнат много в живота". По естествен път след елитното училище идва и университетът. Но на него нито му се учи право, нито му се занимава с математика, въпреки че му върви.Записва пиар в Софийския университет от "творческа безизходица". По онова време тази специалност е много модерна. "Всички ставаха пиари, както сега – бранд мениджъри." Две години следва редовно, но прекъсва, защото му липсва мотивация – реализация в сферата в България спира да го привлича. Въпреки разтакаването и вероятността да се откаже от висше образование немската школовка в него надделява и му подсказва, че след като е изкарал вече половината, няма смисъл да се отказва. Прехвърля се задочно обучение и докарва нещата до самия им край.По времето на бума на сандвичи, салати и фрешове Иво и приятели се опитват също да се наместят в графата "бързо хранене". "Направихме фирма, наехме помещение за цех, опитахме да носим по офисите. Просъществувахме седем дни – от понеделник до петък и още един понеделник и вторник." Колкото и забавно да е било, от дистанцията на времето сега Иво вижда в това начинание обичайно заподозрените грешки на растежа – появява се идеята с нейния ентусиазъм и реализацията й започва, като се разчита концепцията да се изчисти в движение. "Стартирахме, но нямахме никаква идея как се работи с доставчици. Ден преди да започнем, се оказа, че хлябът, който искахме, не може да ни бъде доставян толкова рано. Хората казаха: "Най-рано в 10 часа." А ние в 10 трябваше да сме готови със сандвичите."После следва скок в областта на кетъринга на ниво, което Иво определя като средно. "По онова време имаше фирми, които предоставяха едно наистина високо ниво на тази услуга, както и други, които предлагаха някакви никакви неща, сервирани в еднократни алуминиеви съдчета – изглеждат кофти, миришат неприятно, поднесени са зле."Заговаря се с колежка от университета по темата за златната среда в кетъринга и двамата се оказват на една и съща вълна. Следва "голям купон", но неизбежно се стига до момента, в който трябва "или да се разраснем и нещата да станат напълно официални, което значеше инвестиции, помещение и т.н., или да продължим да го правим само за познати. В цялата работа имаше някакъв приятен социален елемент". Колкото и обаче да го влече в тази посока, предстои му леко отклонение от пътя, защото се забърква с медиите."Озовах се в bTV, където отговарях за бара. Идеята ми беше да застъпя там за малко, за да може да реализираме идеята със сандвичите." Малкото продължава малко повече две години. Това са, както Иво ги определя, щастливите години на телевизията. "Парите валяха от небето, рекламният пазар беше супер, при мен имаше пари за всичко – за безалкохолни, за води, за сокове, за сладки, за соленки. И всичко беше безплатно за служителите."Скоро телевизията отива в ръцете на нови собственици, Иво продължава да се занимава с бара още известно време, но получава предложение да стане асистент на изпълнителния директор. Искат го и в пиар отдела, в отдел "Финанси" както и в новините. Приема позицията асистент на генералния директор."В началото беше страшна тъпотия – вдигаш телефона, организираш срещи, подреждаш графици Не можех да намеря смисъл в цялата работа, защото всяка секретарка би могла да се справя с нея."Тогава Иво попада на интересна чуждоезична статия, в която се обяснява каква е разликата между секретар и личен асистент. "Там се казваше, че мениджърът има 8-часово работно време, за което трябва да свърши прекалено много. Той не може да е пряко намесен във всяко дребно нещо. Неговата работа е на ниво стратегии, а тази на асистента му е оперативна. Ако помощникът му, интегриран в целия работен процес, е достатъчно добър, неговите осем часа ще се добавят до тези на шефа му. И така работният ден на мениджъра става 16 часа."И Иво започва да дълбае в тази посока. Става му интересно и вижда, че всъщност той прави така, че всички да си вършат работата по-лесно. "Пресяваш, наистина, но в никакъв случай не го правиш само за да спреш хората да стигнат до шефа. Спираш ги, за да му спестиш време."Дори и сега Иво определя работата на личния асистент като интересна – човек всеки ден се сблъсква с нещо ново, вижда как хората изпълняват задълженията си благодарение на неговото съдействие. А началникът, от друга страна, също е спокоен и щастлив – може да се занимава с проблемите и решенията, които трябва да намери."Много неща научих от досега си до всички, с които работих – пряко с двама генерални директори и с един програмен, както и с два пълни мениджърски екипа в различен период от време и най-вече в областта на менажирането. Не ми се занимаваше с телевизия, но ми беше интересно как се случват нещата. От Вики Политова научих колко е важно да можеш да се отдръпнеш от конкретиката и детайлите, за да видиш отгоре цялата картинка, да отсееш по правилния начин приоритетите на телевизията. От Павел Станчев научих много за това как се ръководят хора. И няма да забравя как самият той каза, че 20 години ръководи хора и все още се учи. Програмният директор Марги Александрова пък ми гласува пълно доверие и ми даде свободата да се разгърна като неин асистент, като можех да взимам самостоятелно решения, според преценката си."През целите тези последни две-и-нещо години Иво не спира да мисли за ресторанта, защото за него той е "проект, който зрее във времето". Всички (които трябва) в телевизията са наясно с това какви ги мисли той и че търси място за ресторанта си.Докато работи в бара на телевизията, вижда, че чрез храната носи щастие на хората, че е най-бързият начин да достигнеш до тях. Погледната от бизнес гледна точка, тя е и едно от най-бързооборотните занимания. "Жизненият цикъл на продукта ти е следният: човекът прави поръчка, след 15 минути храната идва, а след 10 имаш цялата нужна информация – харесало ли му е, не му ли е харесало. Така може да промениш нещо, ако се налага."Докато с бъдещия си съдружник Деян Тепавичаров обсъждат с приятели и познати идеите си, започват да си мислят, че в София всеки втори е имал бар или ресторант. "И когато попиташ за съвет, се започва" Но те не искат да правят бар, защото "ако не се отличиш с нещо от останалите, загиваш". Искат ресторант, защото при него е различно – може да направиш впечатление с храната, с обслужването, с обстановката. "И винаги имаш жив контакт с клиента."Двамата искат да направят място, където хората идват заради храната, но и заради напитките и комбинацията им с продуктите. Затова и сега ресторантът работи с български крафт пивоварни, с които контактът е пряк и "имаме някакъв вид партньорство с тях". Според него хората са започнали да се оглеждат. "Има знание какво ядат, има значение и какво пият. Но най-важното е да им е вкусно."С партньора си Иво е приятел още от дете, познават се от основното училище. И понеже и на двамата едни и същи идеи се блъскали в главите, те лека-полека започват да си копаят в тази посока. Имат ясна представа какво искат – "хубаво място с късо меню, където храната да се приготвя с качествени продукти, като се търсят нови интересни вкусове и комбинации.""Искахме мястото за ресторанта да бъде в центъра, да има градина, да е било ресторант." В къщата, където в момента е Aubergine, ги довежда отново приятел от детството, точно след като са се отказали от друго място, чийто собственик, след като разбира, че имат сериозен интерес, на втората среща вдига цената на имота повече от два пъти.Това ще е, решават. Aubergine функционира като ресторант от 2011 г. и има добра слава. Но в последните години на предишния собственик му се налагало да върти не само черпака в кухнята, но и химикалката над сметките като мениджър. Затова и казва на Иво: "Не мога повече, уморих се."Разположението на ресторанта за новодомците е много добро, има градина, "да, паркирането е деликатно, но то навсякъде е деликатно". Къщата е самостоятелна, била е ресторант преди това и "на 19 октомври 2015 г. влязохме във владение".Но двамата си нямат и идея какъв тежък ремонт им предстои. "Ресторантът е тръгнал много силно, но в последно време е бил наистина занемарено." Изграждат всичко наново, започвайки с кухнята. "Един ден ние шкурим – целите побелели, с маски през устата и носа – и един човек влиза, поглежда и пита: "Вие работите ли?" Да, отговорихме, работим. Докато правихме ремонта, той не беше единственият." Предишният собственик им оставя и телефонния номер, който не спира да звъни.Ремонтът продължава от 19 октомври 2015 г. до 11 март 2016 г. "Общо взето, всичко, което виждате, е подновено и ни е минало през ръцете."Интересно е какво от опита в телевизията влиза в употреба при ресторанта. Оказва се, че никак не е малко. "В телевизията имах възможност да наблюдавам отблизо как се управлява нещо много голямо. Как да определяш приоритетите си и как да ги подреждаш по степен на важност. Как да се държиш с подчинените си, как да общуваш с тях, как да ги насочваш. Дали ще менажираш ресторант или телевизия - да, не може да е същото, но на едно ниво принципите на управление са подобни. И това, че съм се сблъскал с тях, ми помогна много сега. Напрежението, което беше в телевизията, също ми помага. Защото и тук то не е по-малко."За Иво мястото на ресторанта е много лежерно. Няма ден, в който той и партньорът му да не са тук. "За една година, откакто сме започнали, сме почивали общо три пъти – веднъж на Нова година (и то за един ден), после по Великден и в края на лятото всеки отскочи до морето, без да затваряме ресторанта." Но тук умората е различна – тя не е от стрес, по-скоро е натрупване. "Създали сме атмосфера, която не е стресираща. Хората са спокойни, работят спокойно и с настроение, проявяват разбиране в тежки моменти."В телевизията за Иво е било по-лесно: казват ти какво трябва да се направи и ти го правиш. Тук той и съдружникът му казват кой какво. "Но сме били всякакви – сервитьори, миячи, хигиенисти. И продължаваме да бъдем, ако се наложи. Само в кухнята не пипаме."Иво чувства това, което прави, като свое. Знае и как и по какъв начин иска да го развива. И още нещо - направили са ресторанта не само с идеята да печелят, а за да се забавляват и да създадат нещо стойностно. "Всичко останало идва, ако си вършиш работата както трябва."Но най-важното е, че го прави с приятел. "Нищо нямаше да се случи, ако бях сам. Не мога да си го представя по-добре – да съм в това приключение с човек, когото толкова много ценя и обичам. И с когото толкова много се забавляваме."


description: Туристическата година ще приключи с около 11% ръст и близо 11 млн. туристи, прогнозира министър Ангелкова

title: Рекордна година за туризма очаква министерството

maintext:
Българският туризъм се възползва от политическото напрежение в други конкурентни дестинации
© НАДЕЖДА ЧИПЕВА
Тези добри новини обаче идват единствено по силата на стечението на обстоятелствата и вероятно ще имат по-скоро временен ефект, ако България не реши трайните си проблеми: презастрояване, лошо обслужване, евтин продукт. Както показа и поредицата от криминални събитията в Слънчев бряг това лято, големите ни морски ни курорти далеч не са дори безопасно място, а профилът на чуждестранните туристи, които ги посещават, също не е завиден. За зимния туризъм ключов фактор е и времето - последният сезон зимата се оказа лоша, с много малко сняг.
Повече от всякога от чужбина
Въпреки всичко тази година цифрите са рекордни: от януари до септември близо 7 млн. чуждестранни туристи са посетили България, или с 15 на сто повече спрямо същия период на предходната година, а за цялата 2015 г. броят на чужденците, почивали в страната е 7.1 млн. души. Това лято 18 на сто повече са били чуждестранните туристи спрямо същия период на миналата година, като за периода от юни до септември над 5 млн. чуждестранни туристи са посетили страната. До края на годината по песимистични прогнози може да бъде подмината и границата от 8 млн. чуждестранни туристи, смятат от министерството.
В четвъртък бяха публикувани и данните на НСИ само за септември, които показват почти 13% ръст на броя чуждестранни туристи за този месец, като забележително се увеличават посещенията от Германия - с 28%, Белгия - с 26%, Чехия - с 22%, Гърция, Австрия, Холандия, Обединеното кралство, Полша и други. Макар да преобладават посетителите от страни от ЕС (около 65% дял), увеличават се и посещенията на граждани извън ЕС- с над 10%, като най-голям е ръстът на посещенията от Русия - 73%.
Българските туристи, посетили летните курорти, пък са над 2 млн. или 7 на сто повече спрямо миналогодишния активен летен сезон, а от началото на годината до септември ръстът е около 8%, което означава около 2.9 млн. български туристи. До края на годината се очаква те да са около 4 млн. Така общият брой на българските и чуждестранните туристи за тази година се очаква да достигне общо около 11 млн. души.
Ръст и при зимния сезон
Преди броени дни министерството сподели и положителните си очаквания конкретно за настъпващия зимен сезон - ръст от 4.5%, който е сходен на този от миналия сезон, когато чуждестранни туристи са дошли в България на ваканция, достигнаха близо 1.2 млн. С около 5% повече са били и приходите от туризъм за периода декември 2015 г. - март 2016 г., или около 827 млн. лв.
По индикации от бранша продажбите за зимния сезон се движат с добри темпове и има ръст на интереса от Румъния и Молдова, каза Ангелкова. По предварителни данни от планираната зимна програма на летище Пловдив вече е заявен интерес към дестинация България от страни като Израел, Ирландия, Русия и Великобритания.
KARE
Гърция остава топ дестинация за българите
Очаквано заради многото официални почивни дни през септември българите са увеличили пътуванията в чужбина в сравнение със същия месец на предходната година. Топ дестинацията остава Гърция, като през септември тя е била посетена от 134 хил. българи, при 131 хил. за същия месец на 2015 г., показват данните на НСИ. Втора посещаемост е Турция - 112 хил. посещения, което е с малък спад спрямо година по-рано. С най-голям ръст са пътуванията до Сърбия - с 168.4% до 39 хил. за месеца и до Чехия с 81.4% до 8716 посещения. Н амаляват пътуванията към Обединеното кралство, Испания, Македония и други.
Конфликти, изострено международно положение, терористични атаки, напрежение между отделни държави. Тези иначе изключително неприятни глобални и регионални фактори се оказаха стимулиращи за българския туризъм. На фона на временно охладнелите отношения между Русия и Турция, политическите проблеми в последната и отслабналата сигурност в дестинации като Египет, Тунис и др., българското Черноморие се оказа по-привлекателно от всякога за организираните по-нискобюджетни западноевропейски туристи. След известно оттегляне миналото лято руснаците също се завърнаха на българското море тази година. Така очакванията са 2016 г. да завърши с рекорден ръст от 10-11% и рекордна посещаемост от 11 млн. туристи - чужди и български.Прогнозата е на туристическото ведомство, а според министърът Николина Ангелкова, която даде пресконференция по повода в четвъртък, това са дори песимистичните прогнози на ведомството й.Очакванията са и за силен зимен сезон, през който поне ще бъде повторен миналогодишният ръст от около 4%, а очакванията за следващото лято са също положителни, допълни министърът. Тя добави, че приходите от туризъм за седемте месеца на годината са с ръст от 15 на сто и са в размер 4.7 млрд. лева.


description: Азиатските висши училища също отбелязват сериозно повишаване на рейтинга си

title: Университетите от САЩ доминират сред най-иновативните в света

maintext:
University of Stanford е най-иновативният университет в света, смята Reuters
© BECK DIEFENBACH
Критериите за класиране включват брой изследвания, приходи от тях и/или патенти.
Американските университети продължават да доминират в класациите за най-добри университети в света. Почти половината от най-иновативните висши училища в световен мащаб са в САЩ – 46, следват Япония – с 9, Франция и Южна Корея – с 8, твърди класация на
Reuter
s
. Критериите в нея са обвързани с броя на патентите и проучванията на всяка институция. Подобни са заключенията и в сходна класация на лондонското издание
за най-добрите университети, но в нея за пръв път от 13 години насам не американско, а британско висше училище заема първото място –
The
University
of
Oxford
. Тази класация се фокусира върху изследванията, публикациите и броя на цитиранията на учени от даден университет.
Десетте най-иновативни университета според Reuters
Първите пет места в класацията на
Reuters
за иновативни висши училища се заемат от американските университети:
,
,
,
,
. Всеки един от тях е подал молба за регистрация на над 500 патента между 2009 и 2014 г., като средно за петте около една трета от тях са били одобрени.
е университетът с най-много регистрирани патенти за периода – 43.8% от всички подадени 1289 заявления. Сред известните бивши техни възпитаници са посочени единият от създателите на
Лари Пейдж и един от създателите на
– Питър Тиел (от
), както и бившият главен изпълнителен директор на
CIT
Group
Джон Тейн (
). Харвардския университет са завършили бившият изпълнителен директор на
Стив Болмър и изпълнителният директор на
Лойд Бланкфейн.
Най-високо класиралият се университет извън САЩ е
от Южна Корея с подадени 911 молби за патентоване, 83.5% от тях са били одобрени. Известни бивши студенти на университета са първият южнокорейски астронавт Йи Со-Йон и единият от създателите на най-голямата корейска компания за видеоигри
Юнг-ю Ким. Другият университет извън САЩ в топ 10 е белгийският
KU
Leuven
.
Най-добрите университети в света според
Times
Higher
Education
Най-добрият университет в света е
, който измества досегашният дългогодишен лидер
California
Institute
of
Technology
благодарение на изключително високите приходи от научни изследвания и глобално сътрудничество, твърди
Times Higher Education. Университетът си е подсигурил рекордните приходи от 522.9 млн. паунда външно финансиране през академичната 2014–2015 г. Трети тук остава лидерът на
Reuters
за най-иновативен университет –
Stanford
University
, следван от
University
of
Cambridge
,
The
Massachusetts
Institute
of
Technology
и
Harvard
University
. Една трета в топ 200 на най-добрите висши училища са американски.
Изследването също акцентира върху рекордното изкачване в класацията на редица азиатски университети, особено в Китай и Хонконг. Китайските университети в топ 200 са вече 4:
място
Причината е все по-големият държавен фокус върху подобряването на научното и технологичното образование и проучвания – за последните 8 години правителството е инвестирало близо 33 млрд. долара за развитието на група елитни университети чрез две специални инициативи. Страната също активно привлича обратно известни китайски и американско-китайски учени от американските университети.
Въпреки това най-високо класиралият се азиатски университет е
, чиито програми са широко субсидирани от правителството. Сингапурският университет заема 24 позиция - над
London School of Economics.
TimesHigherEducationUniversityofStanfordMassachusettsInstituteofTechnologyHarvardUniversityUniversityofTexasSystemUniversityofWashingtonSystemMassachusettsInstituteofTechnologyGooglePayPalUniversityofStanfordMassachusettsInstituteofTechnologyMicrosoftGoldmanSachsKAISTNexonUniversityofOxfordPeking University (29), Tsinghua University (35), The University of Hong Kong (43) Hong Kong University of Science and Technology (49).NationalUniversityofSingapore


description: Даването на здравни съвети чрез изяви по медиите или уебсайтове е нарушение на закона и подлежи на санкция, но отговорните институции не упражняват адекватен контрол

title: Помощ, лечители от телевизионния екран

maintext:
[Shutterstock]
За авторите
Адв. Мария Шаркова е специалист по медицинско право с опит в сферата на управлението и функционирането на лечебни заведения, прилагане на здравното законодателство и защита правата на пациентите. Боян Юруков е блогър и активист за отворени данни. Анализира и визуализира различни източници на информация.
Събужаш се сутринта. Студено е. Нещо май настинката те гони. То такова е сега времето - всички сякаш са болни.Правиш си кафе и пускаш телевизора да ти прави компания. Със задоволство отбелязваш, че никой не се надвиква. Писнало ти е от политиканстване в сутрешните блокове. Тече лек и приятен разговор. Поканили са специалист да съветва как да се предпазим от зимните болести. Екстра! Нещо за витамини и детоксикация. Предишния път говориха за сокове и бръмбари. Сега обаче чуваш нещо интересно и си го отбелязваш на ум. Щом така съветват, няма да навреди да го пробваш, нали?Може би, а може би – не. Опираме се на това, че го казва специалист. Събеседниците в студиото обаче често се представят за компетентни нутриционисти, природни лечители, холистици и какви ли още не. Повечето от нас, зрителите, няма как да разберем имат ли тези хора със "сложни професии" някаква квалификация и каква. Общото между тях е, че нямат право да дават здравни съвети и да извършват здравна дейност. Законът определя ясно това.Според пар. 1, т. 3 от допълнителните разпоредби на Закона за здравното осигуряване, "здравна дейност" представлява "всяка дейност, насочена към опазване, поддържане и възстановяване на здравето", а медицинската помощ пък се дефинира като "система от диагностични, лечебни, рехабилитационни и профилактични дейности, осигурявани от". Медицинските специалисти са лица, упражняващи медицинска професия и притежаващи дипломи по медицина, дентална медицина, фармация и здравни грижи и само те могат да извършват посочените дейности. Както виждате, законодателят съзнателно е пропуснал да добави сертификати и дипломи по холистична нутриционистика, специалист по храненето и всякакви други екзотични специалности.Възможно е великодушно да си помислите, че съветите и дейностите, които се рекламират от големия екран от тези усмихнати дами и господа, обясняващи как се лекуват "пропускливи черва", са неконвенционални методи за въздействие върху здравето, защото се говори за диети и лечебен глад, за хомеопатия или нетрадиционни физикални методи. Така е, но и в този случай право да практикуват имат само лицата, дипломирали се по специалностите медицина, дентална медицина, фармация и здравни грижи.Даването на здравни съвети и съвети от областта на нековенционалната медицина, чрез изяви по медиите или уебсайтове, всъщност представлява нарушение на закона. За извършването на такава дейност се иска съответната квалификация и регистрация. Това е важно, тъй като така се гарантира, че лекуващият има поне адекватни знания и носи някаква отговорност за действията си. Не по-малко важни обаче са изискванията за самите процедури и обекти, в които се извършват съответните здравни грижи. Доказаното действие и/или безопасността им гарантират, че няма да бъдем измамени и няма да пострадаме докато доверяваме здравето и понякога живота си в ръцете им. В тези случаи разчитаме на регионалните здравни инспекции (РЗИ), които трябва да проверяват дали някой не ни лекува, като ни оказва медицинска помощ, предлага ни съвети или алтернативни методи за лечение без да се е регистрирал в РЗИ или без да притежава необходимата квалификация. Законът дори е предвидил възможност РЗИ да глобява псевдолечителите в този случай.Всичко това може всъщност да не ви интересува. Навън е студено и просто искате да разкарате настинката. А и колежката в офиса каза, че е пробвала същата програма за детоксикация и я препоръчва на всички. И тя ли нарушава закона? Не. Ако препоръчваш на своя приятелка какво да яде, за да забременее по-лесно например, наистина даваш здравен съвет, но само на нея в приятелски разговор на кафе. Колегата няма да наруши закона и ако ви окаже спешна помощ, в случай, че изгубите съзнание на пода на офиса, защото действа при крайна необходимост. Разликата между вашите колеги и дежурните гости в медиите е не само, че вторите имат по-широка аудитория, но и че печелят доста пари от това. Консултациите за хранене и лечение струват стотици левове с доста съмнителни резултати.Както вече споменахме, даването на съвети в сутрешните блокове подлежи на санкция. Според чл. 222 от Закона за здравето този, който оказва медицинска помощ или извършва здравна дейност без да има необходимата професионална квалификация по медицинска професия, подлежи на глоба до 10000 лв. при първо нарушение. Ако това наистина е така, все някой щеше да бъде наказан, нали? Оказва се обаче, че отговорната за това институция е на друго мнение.След сигнал, подаден през септември т.г., Столичната регионална здравна инспекция прави проверка по подобен казус и не открива проблем. Става въпрос за нутриционистка, поканена в сутрешен блок на национална телевизия, която съветва как да се пазим и лекуваме от зарази. Проверката установява, че въпросната дамарегистриран обект по Закона за здравето и Закона за лечебните заведения. Практиката ѝ всъщност съществува под формата на консултантска фирма. Като такава РЗИ-София решава, че не подлежи на техен контрол и прехвърля отговорността на телевизията.Според чл. 234а от Закона за здравето обаче тези нарушения се установяват именно от служители на регионалните здравни инспекции. В случая РЗИ-София правилно е установила, че нутриционистката няма регистрирана практика под формата на лечебно заведение или място за практикуване на неконвенционална медицина. Няма и как да я регистрира, защото РЗИ изисква в тези случаи необходимите дипломи и членство в съсловна организация, каквито тя няма.РЗИ обаче са пропуснали изобщо да разсъждават по въпроса дали нутриционистката извършва здравна дейност и то след като не отговаря на нито едно изискване. От думите им става ясно, че те контролират само законно регистрираните обекти (виж отговора на РЗИ-София вляво). Така всеки би могъл да отвори консултантска фирма, да твърди, че лекува, да препоръчва срещу солидна сума "фертилни храни" и Столичната РЗИ няма да сметне за нужно да приложи закона. Чудесно, няма практика - няма контрол. Че кой е луд да спазва закона?Отново, на теб всичко това може да ти се струва маловажно. Тече ти носът, а пък в крайна сметка всеки е свободен да си харчи парите където иска. Работата е там, че не само всеки може, а наистина всеки лепва каквато си иска табелка на вратата си и започва да лекува. Напоследък холистичните практики никнат като гъби и дейността им далеч не е безвредна. И докато разчитаме на контролните органи да проверяват извършващите здравна дейност и да отсяват шарлатаните, СРЗИ явно е на друго мнение. Независимо какво мислиш за т. нар. алтернативна медицина, тази липса на контрол създава сериозен здравен риск за всички.Затова утре сутрин пак ще са на екрана и ще те убеждават как трябва да хрупаш бръмбари и да си пиеш урината за здраве. Хиляди ще се вържат, защото нали са го чули от специалисти – те знаят какво говорят. Настинката ти най-вероятно също още ще я има, въпреки сокчето от 30 лв. литъра, с което си сменил кафето.


description: Неофициалното индикативно гласуване сред държавите членки на съвета за сигурност на ООН показа, че се е оформил консенсус около кандидатурата на...

title: Антонио Гутереш събра най-голяма подкрепа за генерален секретар на ООН

maintext: Неофициалното индикативно гласуване сред държавите членки на съвета за сигурност на ООН показа, че се е оформил консенсус около кандидатурата на бившия португалски премиер Антонио Гутереш, съобщи Reuters. Срещу него не имало нито един глас против. Очаква се утре изборът да бъде формализиран и официално обявен. По-късно ще бъдат обявени и резултатите, за да се види как са се представили двете българки, които участваха в надпреварата - Кристалина Георгиева и Ирина Бокова.


description: Идеята на GSA е да подпомогне стандартизирането на индустрията и повишаването на квалификацията на заетите в сектора

title: Аутсорсинг бизнесът вече има свой глобален стандарт за качество

maintext:
Единни правила и по-високо качество се цели с въвеждането на глобален стандарт за аутсорсинг сектора, каза Keри Харалд, изпълнителен директор на GSA
© Велко Ангелов
Асоциацията ще насърчава и стандартизирани квалификационни програми на заетите в сектора.
конференцията European Leadership Summit and Awards в София. Членовете на
Русия, Китай, Германия, САЩ, Южна Африка, Албания и Полша.
Това се цели с въвеждането на глобален стандарт за аутсорсинг сектора, каза по време на форума Keри Харалд, изпълнителен директор на GSA. Според инициаторите на проекта някои от основните ползи са улесняването на комуникацията в рамките на асоциацията, което от своя страна ще доведе до по-добро управление на риска и по-олекотен процес при сделки за придобиване. Заради уеднаквените стандарти от асоциацията очакват сливането на бизнеси да бъде улеснено.
Членството в GSA и приемането на стандарта дава на компаниите от сектора и по-лесен достъп до програми за квалификация. Както и на унифициран стандарт с обективни критерии за поддържане на качеството. Едно от предимствата на членовете е до десет места за служители на компанията в системата за електронно обучение на GSA. Компаниите получават достъп и до специализирано съдържание като пазарни анализи, проучвания, актуализация на правната рамка.
Последните години страната успешно се развива като дестинация за инвестиции в IT и BPO аутсорсинг (изнесени бизнес процеси), като това са основните двигатели за разкриване на работни места през миналата и тази година. Заетите е сектора за миналата година достигнаха 42 хил., броят на компаниите е 364, а общият им приход за 2015 г. възлиза на 1.4 млрд. евро, или 3.4% от БВП на страната, каза при изказването си президентът Росен Плевнелиев.
Според годишната класация на Business Processing and Shared Services Locations за 2015 г. България е на трето място в света по привлечени чуждестранни преки инвестиции в сектора и на първо място в Европа. Страната заема 12 позиция в Global Services Location Index за 2016, като единствената европейска държава пред нас е Полша.
По пример на страните с активно дуално обучение (Швейцария, Германия, Австрия), където по данни на икономическото министерство има най-ниска младежка безработица, и в България са положени основите на такъв тип образователна система. Очаква се този месец Министерството на образованието и науката да приеме уточнения по проект за дуално обучение, насочено към създаване на кадри за аутсорсинг индустрията, каза още Лукарски. Програмата ще се въведе през следващата учебна година.
Глобалната аутсорсинг асоциация (GSA) представи нов стандарт за сектора на изнесените услуги. Целта на Global Soursing Standrad е да се подобри комуникацията и да се изградят механизми за повишаване на квалификацията в сектора на глобално ниво. Това стана по време наGSA ще имат достъп до стандартизирани квалификационни програми във всеки етап от предоставянето на изнесени услуги. Очаква се тази инициатива да се разпростре върху световния аутсорсинг пазар, като към нея се присъединяЕдинни правила, по-високо качество.Липсата на достатъчно квалифицирани кадри е най-големият проблем пред индустрията в средносрочен план, коментира министърът на икономиката Божидар Лукарски. Той допълни, че вижда решение в дуалното обучение, което е начин за излизане от тази криза на пазара на труда.


description: Канадският премиер Джъстин Трюдо и правителствената делегация няма да пътуват до Европа за планираната за четвъртък среща за подписване на СЕТА, но...

title: Споразумението за свободна търговия между Канада и ЕС няма да бъде подписано днес

maintext: Канадският премиер Джъстин Трюдо и правителствената делегация няма да пътуват до Европа за планираната за четвъртък среща за подписване на СЕТА, но "Канада остава в готовност да подпише това важно споразумение когато Европа стане готова". В Белгия федералното и регионалните правителства продължават преговорите си за общ текст днес по отношение на клаузите за арбитражните механизми за разрешаване на спорове между инвеститори и държава и за вноса на земеделски стоки. Оливър Пааш, премиер на германофонската общност в страната, обяви, че преговарящите са близо до споразумение.


description: Членът на управителния съвет на Националното сдружение на частните болници и собственик на частно лечебно заведение "Медикус Алфа" в Пловдив пред "Капитал"

title: Д-р Динко Младенов: Логично е 80% от болниците да станат частни

maintext:
"Лечението в Пловдив е привлекателно за хората, които живеят в целия Южен централен район. Частната медицина не е добре развита в Хасковска, Кърджалийска, Смолянска област и търсенето и получаването на качествено здравеопазване се удовлетворява в Пловдив", казва д-р Младенов
© Михаил Ванчев
Доктор Младенов, това, че частните болници са по-печеливши от държавните, означава ли, че те са икономически по-ефективни? - Най-клишираният, но и най-верният отговор е: да, защото се управляват по-добре в пазарни условия. Частните болници в България са по-печеливши и защото предлагат професионални и структурни предимства в сравнение с държавните и общинските. В частните болници са инвестициите във високи медицински технологии, което е и причина добрите лекари да ги предпочитат като място за ра...